Countif பார்முலாவினைப் பயன்படுத்துகையில், ஒரு குறிப்பிட்ட வகைக்குள் அடங்கும் செல்களை எடுத்துக் கணக்கிட விரும்புவீர்கள். SUMIF பார்முலாவிலும் அதே அணுகுமுறை இருந்தாலும் அதில் ஒரு வேறுபாட்டினைக் காணலாம். இந்த பார்முலாவிற்குள் வரும் ரேஞ்ச் குறிப்பிட்ட வகையிலிருந்து வேறுபட்டதாக இருக்கலாம். =COUNTIF பார்முலா பயன்படுத்துகையில் எத்தனை முறை ஒரு நிகழ்வு நடந்தது என்ற கேள்விக்குப் பதிலை எதிர்பார்க்கிறோம். ஆனால் =SUMIF பார்முலாவில் இதற்கு ஒரு கண்டிஷனை அமைத்து அந்த கண்டிஷன் நிறைவேற்றப்படும் செல்களை மட்டும் கூட்டித்தரச் சொல்லிக் கேட்கலாம்.